**Vereb Község Polgármestere**

**2477 Vereb, Fő út 10. Tel./Fax: 22/238-006**

**e-mail:** verebph@gmail.com

**Ügyiratszám: V/865/2020**

**DÖNTÉSELŐKÉSZÍTŐ**

**IRAT**

**Vereb Község Önkormányzat Képviselő-testületének**

**hatáskörében eljáró**

**Vereb Község Polgármestere**

**részére**

Tárgy:  Az avar és a kerti hulladék nyílttéri égetésének szabályairól szóló 8/2015.(V.26.)önkormányzati rendelet hatályon kívül helyezéséről

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

**Rendelet x**

Határozatnormatív

 egyéb

Az előterjesztés a kifüggesztési helyszínen közzétehető:

 igen x

 nem

A környezet védelmének általános szabályairól szóló 1995.évi LIII. törvény (a továbbiakban: Kvt.) 48.§ (4) bekezdés b) pontjában foglaltak adtak felhatalmazást arra, hogy a települési önkormányzatok képviselő-testületei önkormányzati rendeletben állapítsák meg az avar és kerti hulladék égetésére vonatkozó szabályokat.

Vereb Község Önkormányzat Képviselő-testülete a fenti törvényi felhatalmazással élve megalkotta az avar és a kerti hulladék nyílttéri égetésének szabályairól szóló 8/2015.(V.26.) önkormányzati rendeletet.

A környezet védelmének általános szabályairól szóló 1995. évi LIII. törvény és a természet védelméről szóló 1996. évi LIII. törvény módosításáról szóló 2020. évi LI. törvény 7. § (2) bekezdése értelmében 2021. 01.01-től hatályát veszti a Kvt. 48. § (4) bekezdés *b)* pontja, így 2021. január 1-től az egész ország területén tilos az avar és kerti hulladék égetése.

A módosítás a levegő minőségének javítását, ezáltal a lakosság egészségének védelmét szolgálja.

Fenti törvényi rendelkezésre tekintettel az önkormányzatok 2021. január 1. napjától nem szabályozhatják az avar és a kerti hulladék nyílttéri égetésének szabályait, ezeket a rendeleteket hatályon kívül kell helyezni.

Vereb, 2020. december 15.

 Kurcz Mária

 polgármester

**rendelettervezet**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének /2020.(XII. .) önkormányzati rendelete**

**az avar és a kerti hulladék nyílttéri égetésének szabályairól**

**szóló 8/2015.(V.26.) önkormányzati rendelet hatályon kívül helyezéséről**

Vereb Község Önkormányzat Képviselő-testületének hatáskörében eljáró Vereb Község Polgármestere a veszélyhelyzet kihirdetéséről szóló 478/2020.(XI.03.) Kormányrendeletre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. §. Hatályát veszti Vereb Község Önkormányzata Képviselő-testületének az avar és a kerti hulladék nyílttéri égetésének szabályairól szóló 8/2015.(V.26.)önkormányzati rendelete.

2.§ Ez a rendelet 2021. január 1. napján lép hatályba, és a hatálybalépését követő napon hatályát veszti.

Kurcz Mária Szabóné Ánosi Ildikó

 polgármester jegyző

A rendelet a mai napon kihirdetésre került:

Vereb, 2020. december 15.

 Szabóné Ánosi Ildikó

 jegyző

**Előzetes hatásvizsgálat**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének /2020.(XII. .) önkormányzati rendelete**

**az avar és a kerti hulladék nyílttéri égetésének szabályairól**

**szóló 8/2015.(V.26.) önkormányzati rendelet hatályon kívül helyezéséről**

**rendelettervezetéhez**

**Társadalmi hatás:** Társadalmi hatás nem mutatható ki.

**Gazdasági, költségvetési hatása**: A rendeletnek gazdasági, költségvetési hatása nincs.

**Környezeti, egészségi következményei:** A rendelet-tervezet a levegő minőségének várható javulását hozhatja, amely egyben a lakosság egészségének védelmét is szolgálja.

**Adminisztratív terheket befolyásoló hatása:** A rendelet megalkotásának adminisztratív terheket befolyásoló hatása nincs.

**A rendelet megalkotásának szükségessége, a jogalkotás elmaradásának várható következményei:** A rendelet elfogadását a magasabb szintű jogszabálynak való megfelelés teszi szükségessé. A rendelet megalkotásának elmulasztása esetén a Kormányhivatal törvényességi észrevétellel élhet.

**A rendelet alkalmazásához szükséges személyi, szervezeti, tárgyi és pénzügyi feltételek:**

Az önkormányzati rendelet alkalmazásának személyi, szervezeti, tárgyi és pénzügyi feltételei biztosítottak.

**Indokolás**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének /2020.(XII. .) önkormányzati rendelete**

**az avar és a kerti hulladék nyílttéri égetésének szabályairól**

**szóló 8/2015.(V.26.) önkormányzati rendelet hatályon kívül helyezéséről**

**rendelettervezetéhez**

A környezet védelmének általános szabályairól szóló 1995. évi LIII. törvény és a természet védelméről szóló 1996. évi LIII. törvény módosításáról szóló 2020. évi LI. törvény 7. § (2) bekezdése értelmében 2021. 01.01-től hatályát veszti a Kvt. 48. § (4) bekezdés *b)* pontja, így 2021. január 1-től az egész ország területén tilos az avar és kerti hulladék égetése.

A módosítás a levegő minőségének javítását, ezáltal a lakosság egészségének védelmét szolgálja.

A törvényi rendelkezésre tekintettel az önkormányzatok 2021. január 1. napjától nem szabályozhatják az avar és a kerti hulladék nyílttéri égetésének szabályait, ezeket a rendeleteket hatályon kívül kell helyezni.

Részletes indoklás

1.§-hoz

Hatályon kívül helyező rendelkezést fogalmaz meg.

2.§

Hatályba léptető és hatályon kívül helyező rendelkezéseket tartalmaz.